ΚΑΝΟΝΙΣΜΟΣ ( ΕΟΚ ) αριθ . 267/91 ΤΗΣ ΕΠΙΤΡΟΠΗΣ της 1ης Φεβρουαρίου 1991 για την τροποποίηση του κανονισμού ( ΕΟΚ ) αριθ . 3817/90 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές στον τομέα των αβγών και του κρέατος πουλερικών που προορίζονται για την Πορτογαλία και κατάγονται από άλλα κράτη μέλη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού στις συναλλαγές ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88 ( 2 ), και ιδίως το άρθρο 7 παράγραφος 1,

τον κανονισμό ( ΕΟΚ ) αριθ . 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές των γεωργικών προϊόντων μεταξύ της Ισπανίας και της Πορτογαλίας ( 3 ), όπως τροποποιήθηκε από τον κανονισμό ( ΕΟΚ ) αριθ . 3296/88, και ιδίως το άρθρο 13,

Εκτιμώντας :

ότι ο κανονισμός ( ΕΟΚ ) αριθ . 3817/90 της Επιτροπής ( 4 ) καθόρισε τις λεπτομέρειες εφαρμογής του συμπληρωματικού μηχανισμού στις συναλλαγές ορισμένων προϊόντων στον τομέα των αβγών και του κρέατος πουλερικών που προορίζονται για την Πορτογαλία -

ότι οι ομάδες των προϊόντων που απαριθμούνται στο παράρτημα του εν λόγω κανονισμού πρέπει να υποδιαιρεθούν περαιτέρω για να εξασφαλιστεί η ίση μεταχείριση των υποψηφίων -

ότι ο κανονισμός ( ΕΟΚ ) αριθ . 569/86 προβλέπει πιστοποιητικά ΣΜΣ κατά την εισαγωγή για τα προϊόντα προελεύσεως από τρίτες χώρες, θεωρώντας ότι ο κανονισμός ( ΕΟΚ ) αριθ. 574/86 της Επιτροπής της 28ης Φεβρουαρίου 1986 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3296/88, προβλέπει λεπτομερείς κανόνες επί του θέματος - ότι πρέπει να τροποποιηθεί ο κανονισμός ( ΕΟΚ ) αριθ . 3817/90 με τρόπο ώστε να προσδιοριστεί ότι ορισμένες από τις διατάξεις αυτές εφαρμόζονται επίσης στα πιστοποιητικά αυτά και να καθοριστούν ορισμένα θέματα του συστήματος των εγγυήσεων σχετικά με τα πιστοποιητικά αυτά -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αβγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 3817/90 τροποποιείται ως εξής :

1 . Ο τίτλος αντικαθίσταται από το ακόλουθο κείμενο :

"Κανονισμός ( ΕΟΚ ) αριθ . 3817/90 της Επιτροπής της 19ης Δεκεμβρίου 1990 για τον καθορισμό των λεπτομερειών εφαρμογής του συμπληρωματικού μηχανισμού στις συναλλαγές για ορισμένα προϊόντα του τομέα των αβγών και του κρέατος πουλερικών με προορισμό την Πορτογαλία ."

2 . Το άρθρο 2 παράγραφος 1 αντικαθίσταται από το ακόλουθο κείμενο :

"1 . Τα πιστοποιητικά ΣΜΣ ζητούνται για την εισαγωγή στην Πορτογαλία με προέλευση τα άλλα κράτη μέλη των προϊόντων που υπάγονται :

- σε έναν των κωδικών της συνδυασμένης ονοματολογίας ή

- σε μία των υποομάδων των κωδικών της συνδυασμένης ονοματολογίας που εμφαίνονται στο παράρτημα ."

3 . Τα άρθρα 6 και 7 αντικαθίστανται από το ακόλουθο κείμενο :

"Άρθρο 6

Τα πιστοποιητικά ΣΜΣ που προβλέπονται στο άρθρο 1 του κανονισμού ( ΕΟΚ ) αριθ . 569/86 και τα πιστοποιητικά εισαγωγής ΣΜΣ που προβλέπονται στο άρθρο 3 του ιδίου κανονισμού θα έχουν, για όλα τα προϊόντα που αναφέρονται στο παράρτημα, διάρκεια ισχύος 18 ημερών από την ημερομηνία της πραγματικής εκδόσεώς τους, σύμφωνα με το άρθρο 21 παράγραφος 2 του κανονισμού ( ΕΟΚ ) αριθ . 3719/88 .

Άρθρο 7

1 . Για καθεμία από τις ομάδες των ειδικών προϊόντων που απαριθμούνται στο παράρτημα, η εγγύηση η σχετική με τα πιστοποιητικά ΣΜΣ καθορίζεται ως εξής :

Ομάδα 1 : 3,5 Ecu ανά 100 χιλιόγραμμα αβγών με το τσόφλι τους,

Ομάδα 2 : 0,5 Ecu ανά 100 αβγά για επώαση ή 0,6 Ecu ανά 100 νεοσσούς κότας,

Ομάδα 3 : 2 Ecu ανά 100 αβγά για επώαση ή 2,5 Ecu ανά 100 νεοσσούς γαλοπούλας,

Ομάδα 4 : 5 Ecu ανά 100 χιλιόγραμμα βάρους σφαγίου ή 3,5 Ecu ανά 100 χιλιόγραμμα ζωντανού βάρους,

Ομάδα 5: 5 Ecu ανά 100 χιλιόγραμμα βάρους σφαγίου ή 3,5 Ecu ανά 100 χιλιόγραμμα ζωντανού βάρους .

2 . Το άρθρο 8 του κανονισμού ( ΕΟΚ ) αριθ . 574/86 εφαρμόζεται, τηρουμένων των αναλογιών, στα πιστοποιητικά εισαγωγής που προβλέπονται στο άρθρο 3 του κανονισμού (ΕΟΚ ) αριθ . 569/86 ."

4 . Το παράρτημα αντικαθίσταται από το παράρτημα του παρόντος κανονισμού . Άρθρο 2

Ο παρών κανονισμός αρχίζει να ισχύει στις 4 Φεβρουαρίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 1 Φεβρουαρίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 55 της 1 . 3 . 1986, σ . 106 . ( 2 ) ΕΕ αριθ . L 293 της 27 . 10 . 1988, σ. 7 . ( 3 ) ΕΕ αριθ . L 367 της 31 . 12 . 1985, σ . 7 . ( 4 ) ΕΕ αριθ . L 366 της 29 . 12 . 1990, σ . 36 . ( 5 ) ΕΕ αριθ . L 57 της 1 . 3 . 1986, σ . 7 .

ΠΑΡΑΡΤΗΜΑ

Ομάδα Υποομάδα Κωδικός ΣΟ Περιγραφή προϊόντων Ενδεικτικό ανώτατο όριο 1991 ( 1 ) 1 0407 00 30 Αβγά εκτός από όσα προορίζονται για επώαση 5 000 τόνοι, εκ των οποίων 1 250 τόνοι για κάθε τρίμηνο 2 2α 0105 11 00 Ζωντανοί κατοικίδιοι πετεινοί και όρνιθες βάρους που δεν υπερβαίνει τα 185 g 5 εκατομμύρια τεμάχια ( 2 ), εκ των οποίων 1,25 εκατομμύριο για κάθε τρίμηνο 2β ex 0407 00 19 Αβγά για επώαση που προέρχονται από κατοικίδιες όρνιθες 3 3α 0105 19 10 Ζωντανές κατοικίδιες χήνες, γάλοι και γαλοπούλες βάρους που δεν υπερβαίνει τα 185 g 2 εκατομμύρια τεμάχια ( 3 ), εκ των οποίων 500 000 για κάθε τρίμηνο 3β 0407 00 11 Αβγά για απώαση που προέρχονται από γαλοπούλες και χήνες 4 4α 0105 91 00 Ζωντανοί κατοικίδιοι πετεινοί και όρνιθες βάρους που υπερβαίνει τα 185 g 9 000 τόνοι ( 4 ), εκ των οποίων 2 250 τόνοι για κάθε τρίμηνο 4β 0207 10 15

0207 10 19

0207 21 10

0207 21 90 Σφάγια πετεινών και ορνίθων που υπάγονται στην κατηγορία 0105, όχι τεμαχισμένα, νωπά, διατηρημένα με απλή ψύξη ή κατεψυγμένα, γνωστά σύμφωνα με την παρουσίασή τους ως "70 % κοτόπουλα" ή "65 % κοτόπουλα" ή "κοτόπουλα με διαφορετική παρουσίαση" 0207 39 13

0207 41 11 Μισά σφάγια και τεταρτημόρια πετεινών νωπά, διατηρημένα με απλή ψύξη ή κατεψυγμένα 5 5α 0105 99 30 Ζωντανοί κατοικίδιοι γάλοι και γαλοπούλες βάρους που δεν υπερβαίνει τα 185 g 1 500 τόνοι ( 5 ), εκ των οποίων 375 τόνοι για κάθε τρίμηνο 5β 0207 10 31

0207 10 39

0207 22 10

0207 22 90

Σφάγια από γάλους και γαλοπούλες, μη τεμαχισμένα, νωπά, διατηρημένα με απλή ψύξη ή κατεψυγμένα, γνωστά σύμφωνα με την παρουσίασή τους ως "80 % γαλοπούλα" ή "73 % γαλοπούλα" ή "γαλοπούλα με διαφορετική παρουσίαση" 0207 39 33

0207 42 11 Μισά σφάγια και τεταρτημόρια σφαγίων από γάλους και γαλοπούλες, νωπά, διατηρημένα με απλή ψύξη ή κατεψυγμένα

( 1 ) Αν η συνολική ποσότητα για την οποία έχουν υποβληθεί αιτήσεις κατά τη διάρκεια ενός τριμήνου είναι μικρότερη από την ποσότητα που προβλέπεται για το τρίμηνο αυτό, το υπόλοιπο προστίθεται στην ποσότητα που προβλέπεται για το επόμενο τρίμηνο .

( 2 ) Ισοδυναμία αβγού για επώαση : ένας νεοσσός κότας = 1,25 αβγού για επώαση .

( 3 ) Ισοδυναμία αβγού για επώαση : ένας νεοσσός γαλοπούλας = 1,4 αβγού για επώαση .

( 4 ) Ισοδυναμία βάρους σφαγίου : 100 χιλιόγραμμα ζωντανού πουλερικού = 70 χιλιόγραμμα βάρους σφαγίου .

( 5 ) Ισοδυναμία βάρους σφαγίου : 100 χιλιόγραμμα που αντιστοιχούν σε ζωντανούς γάλους και γαλοπούλες = 75 χιλιόγραμμα βάρους σφαγίου .